Ακολουθώντας τα πρώτα μαθήματα του εγχειριδίου,
κατάφερες να ανέβεις απ' το ισόγειο
στο ρετιρέ του αρχιμαφιόζου.
Ώρα να επικεντρωθείς στο κέρδος.
Ακολασία ίσον κέρδος.
Ναρκωτικά και πορνεία δεν έχουν να κάνουν με την ηθική.
Είναι επιχειρήσεις. Λεφτά με τις χούφτες.
Δεν θα φτάσεις αυτόματα στο ζενίθ της ικανότητας κέρδους.
Ένας αρχιμαφιόζος πρέπει να έχει επιχειρηματικό πλάνο.
Χωρίς σχέδιο, το οικοδόμημα θα καταρρεύσει.
Αλλά βάζοντας το μυαλό σου να δουλέψει, μαζί με τους μπράβους,
θα ξεγελάσεις τον ανταγωνισμό
και θα γίνεις ο CEO του υποκόσμου των ονείρων σου.
Όπως αυτός.
Ο αλαζονικός μεγιστάνας της ηρωίνης του Χάρλεμ, ο Φρανκ Λούκας.
Η επαναστατική στρατηγική του άλλαξε άρδην το εμπόριο ναρκωτικών.
Έφτιαξε εφοδιαστική αλυσίδα
και τσέπωνε ένα εκατομμύριο τη μέρα.
Κοιμόμουν μες στο κρύο.
Αλλά μετά μεγαλοπιάστηκα.
Ακολούθα το επιχειρηματικό σχέδιό του,
και θα δεις κι εσύ ότι τα εγκλήματά σου θα αποδώσουν.
ΠΩΣ ΝΑ ΓΙΝΕΙΣ ΑΡΧΙΜΑΦΙΟΖΟΣ
ΦΡΑΝΚ ΛΟΥΚΑΣ ΦΤΙΑΞΕ ΚΑΛΥΤΕΡΕΣ ΔΙΑΔΙΚΑΣΙΕΣ
Ο Φρανκ Λούκας έχτισε αυτοκρατορία ηρωίνης αξίας πολλών εκατομμυρίων
από το μηδέν.
Και πριν καν κλείσει τα 40.
Ο στόχος του ήταν να βγάζει χρήματα πουλώντας ηρωίνη.
Κι έβγαλε πολλά χρήματα πουλώντας ηρωίνη.
Πριν ακολουθήσεις τον δρόμο του ως την κορυφή,
να τι μπορείς να μάθεις απ' την άνοδό του.
Ο ΝΕΑΡΟΣ ΛΟΥΚΑΣ ΕΙΔΕ ΟΤΙ ΗΤΑΝ ΣΕ ΜΕΙΟΝΕΚΤΙΚΗ ΘΕΣΗ
Ο Λούκας γεννήθηκε στη Βόρεια Καρολίνα εν μέσω της Μεγάλης Ύφεσης.
Δεν έχουμε ευκαιρίες στη φυλετικά διαχωρισμένη Βόρεια Καρολίνα.
Ούτε την οικογένειά σου δεν μπορείς να φροντίσεις.
Είδε μέλος της Κου Κλουξ Κλαν να σκοτώνει τον ξάδερφό του.
Του τίναξαν τα μυαλά στον αέρα. Του έβαλαν την καραμπίνα στο στόμα.
Κάποια γεγονότα αλλάζουν τη ζωή σου.
Ξέρετε, την αλλάζουν.
Έφυγε, ήρθε στη Νέα Υόρκη.
Το πρόβλημα ήταν πως ήταν αναλφάβητος.
Δεν έβρισκε δουλειά ούτε ως διανομέας εφημερίδων.
Ο μόνος τρόπος για να επιβιώσει ήταν να μπει στην παρανομία,
εκεί θα γινόταν αποδεκτός. Έτσι ξεκίνησε να πουλά ναρκωτικά.
Ο ΛΟΥΚΑΣ ΕΙΧΕ ΕΝΑΝ ΔΥΝΑΤΟ ΜΕΝΤΟΡΑ
Ο Μπάμπι Τζόνσον ήταν o πιο άγριος μαύρος γκάγκστερ που έχει υπάρξει.
Ο Μπάμπι ήταν σαν πατέρας του.
Δούλεψα πολλά χρόνια μαζί του.
Δεκατρία χρόνια, εννιά μήνες κι οκτώ μέρες.
Και κάθε δεκάρα που έβγαλα
τη χρωστάω σ' εκείνον. Καταλάβατε;
Όταν πέθανε ο Μπάμπι, ο Φρανκ ανέλαβε το εμπόριο ναρκωτικών.
Ήθελε τα ναρκωτικά,
γιατί θεωρούσε ότι από εκεί θα έβγαζε περισσότερα χρήματα.
Η ΕΠΙΧΕΙΡΗΣΗ ΤΟΥ ΦΡΑΝΚ ΗΤΑΝ ΟΙΚΟΓΕΝΕΙΑΚΗ ΥΠΟΘΕΣΗ
Απ' τα επτά αγόρια, ήταν ο μεγαλύτερος. Ήταν ήρωάς μου.
Κάναμε ό,τι μας ζητούσε να κάνουμε.
Διατήρησε τον έλεγχο χάρη στα αδέρφια του.
Τα εμπιστευόταν. Και τα έκανε πλούσια.
Όλο για την οικογένεια λέει. Σου πιπιλάει το μυαλό.
"Ενωμένη η οικογένεια".
Ο Φρανκ είχε πολλά υποσχόμενη καριέρα και πιστό στενό κύκλο που τον βοήθησε.
Αλλά αυτό δεν σήμαινε ότι όλοι σέβονταν την εξουσία του.
Όταν ξεκινάς την επιχείρηση, πώς δείχνεις ότι διαθέτεις τα απαιτούμενα;
Κανείς δεν τα βάζει με τύπο απ' το Χάρλεμ.
ΤΑΚΤΙΚΗ ΑΠΟΚΤΗΣΕ ΜΕΤΩΠΟ
Ως αρχιμαφιόζος,
ο μόνος τρόπος για να διασφαλίσεις την επιχειρηματική επιτυχία
είναι δείχνοντας τι παθαίνει όποιος σου μπαίνει εμπόδιο.
Πρώτα, θα του κάνω το μυαλό πουρέ.
Πρέπει να καθιερωθείς ως δολοφόνος.
Είναι πολύ σκληρός χώρος.
Η φήμη και το μέτωπο είναι σημαντικά.
Ναι!
Αν ο αρχιμαφιόζος δείξει αδυναμία, δεν θα μακροημερεύσει.
Αυτοί οι τύποι ήξεραν εξαρχής πώς να κάνουν επίδειξη δύναμης.
Όταν ανέλαβε τη συμμορία της Βοστόνης,
ο Γουάιτι Μπάλτζερ έστειλε μήνυμα σκοτώνοντας τον Λούις Λιτίφ,
παλιό συνεργάτη που παράκουσε εντολές του.
Το πτώμα του βρέθηκε ακρωτηριασμένο σε πορτμπαγκάζ.
Ο Άλμπερτ Αναστέιζια διέταξε τη δολοφονία του πωλητή Άρνολντ Σούστερ,
επειδή βοήθησε την αστυνομία να εντοπίσει διάσημο φυγά.
Όταν η Μπλάνκο ανέλαβε το εμπόριο κοκαΐνης στο Μαϊάμι,
εφηύρε μια τακτική για να έχει σούζα τον ανταγωνισμό.
Επιστράτευε μηχανόβιους εκτελεστές, τους sicario,
που δολοφονούσαν περνώντας με μηχανές,
συνήθως μέρα μεσημέρι.
Λίγο αφότου ο Λούκας ανέλαβε το εμπόριο ηρωίνης στο Χάρλεμ,
η βασιλεία του δοκιμάστηκε.
Όταν είσαι στην κορυφή, πάντα υπάρχουν αρπαχτικά.
Πάντα υπάρχει κάποιος
που σε κοιτάει και λέει
"Εγώ θα τα κατάφερνα καλύτερα. Ίσως πρέπει να γίνω εγώ αρχηγός".
Δεν σε παίρνει να αφήσεις να περάσει έτσι τέτοια ανυπακοή.
Στο Χάρλεμ της δεκαετίας του '60, ο πιο ζόρικος τύπος είναι ο Τάνγκο.
Ο Τάνγκο ήταν μεγάλος νταής, κοντά στα δυο μέτρα ύψος.
Ο φόβος κι ο τρόμος στο Χάρλεμ.
Ο Τάνγκο πουλάει ηρωίνη…
κι είναι γνωστό ότι κλέβει τους προμηθευτές.
Το νέο αφεντικό, ο Φρανκ Λούκας, δεν το επιτρέπει.
Ο Φρανκ βλέπει την ευκαιρία να δείξει ποιος κάνει κουμάντο
και να κόψει τη φόρα του γίγαντα.
Όταν μαθαίνει ότι ο Τάνγκο θέλει προϊόν,
ο Φρανκ τού δίνει ένα κιλό ηρωίνη,
ξέροντας ότι ο Τανγκο θα προσπαθήσει να τον κλέψει.
ΛΕΩΦΟΡΟΣ ΛΟΥΙΣ ΜΟΥΝΙΟΘ ΜΑΡΙΝ
Δυο βδομάδες μετά που πάει ο Φρανκ για είσπραξη,
ο Τάνγκο δεν απογοητεύει.
Αρνείται να πληρώσει τον Φρανκ και αμφισβητεί την τιμή του.
Και της μητέρας του.
Μαζεύεται κόσμος, όπως το περίμενε ο Φρανκ.
Το μήνυμα είναι σαφές.
Ο Φρανκ ήξερε πώς να δείχνει ότι όταν είσαι αφεντικό,
εσύ έχεις το δάχτυλο στη σκανδάλη και ξέρεις πώς να την τραβήξεις.
Τέτοια φήμη χρειάζεσαι για να πετύχεις.
Όταν είσαι αρχιμαφιόζος, με τη δύναμη ανοίγεις πόρτες,
αλλά με το μυαλό βγάζεις χρήμα.
Ξεκίνα με το μάντρα
που κάθε σοφός επιχειρηματίας πρέπει να ακολουθεί.
Μην πληρώνεις τιμές λιανικής.
ΤΑΚΤΙΚΗ ΚΟΨΕ ΤΟΝ ΜΕΣΑΖΟΝΤΑ
Τα παιδιά ονειρεύονται να γίνουν αθλητές, αστροναύτες ή αστέρες του σινεμά.
Κανείς δεν φιλοδοξεί να γίνει μεσάζοντας.
Κρίμα, γιατί εκεί είναι τα λεφτά.
Στο εμπόριο ηρωίνης, η εφοδιαστική αλυσίδα είναι διεθνής.
Ο μεσάζοντας βγάζει πολλά χρήματα
γιατί πάει στην πηγή.
Χασούρα στα κέρδη σου.
Να σου εξηγήσω.
Όταν ξεκίνησε ο Φρανκ, η ηρωίνη έμπαινε στις ΗΠΑ
μέσω του λεγόμενου Γαλλικού Συνδέσμου.
Οι παπαρούνες καλλιεργούνταν στην Τουρκία.
Όταν ωρίμαζαν, τις μάζευαν για τον χυμό οπίου,
που έβραζαν με μοσχολέμονο για να διαχωριστεί η μορφίνη.
ΜΟΡΦΙΝΗ
Μετά πήγαινε στη Γαλλία,
όπου βιομηχανικοί χημικοί έκαναν τη μορφίνη ηρωίνη
μέσω λεπτομερούς και δυσώδους επεξεργασίας.
Έπειτα, οι μεσάζοντες της κορσικανικής μαφίας
μετέφεραν την ηρωίνη στην Αμερική
κρύβοντάς την όπου μπορούσαν.
Πολύ ακριβή τοστιέρα.
Μόλις έπιανε στεριά η ηρωίνη,
η αμερικανική μαφία την πουλούσε με προσαύξηση ως και 400%.
ΜΙΚΡΗ ΙΤΑΛΙΑ - ΧΑΡΛΕΜ
Μετά έβγαινε στους δρόμους,
χάρη σε εγχώριους εμπόρους, όπως ο Φρανκ Λούκας.
Αυτή η συμφωνία απέφερε πολλά εκατομμύρια στη μαφία.
Αλλά για απατεώνες σαν τον Φρανκ,
ήταν μια οδυνηρά αναποτελεσματική πρόταση.
Ο Φρανκ ήθελε να κόψει τον μεσάζοντα
για να μεγιστοποιήσει τα κέρδη.
Και να μειώσει την πιθανότητα διείσδυσης της αστυνομίας στην οργάνωση.
Ο Λούκας χρειαζόταν μια σπουδαία ιδέα.
Και τη βρήκε εκεί
που παρακολουθείς εσύ τώρα αυτό το περιεχόμενο.
Στην τηλεόραση.
Στις ειδήσεις έλεγαν για κάτι τύπους που μαστούρωναν στο Βιετνάμ.
Η Ουάσινγκτον παραδέχεται
ότι υπάρχει θέμα με τα ναρκωτικά στις ένοπλες δυνάμεις στο Βιετνάμ.
Κι ενώ κάποιοι βλέπουν μια κρίση,
το μυαλό του Φρανκ πήγε αλλού.
Ο Φρανκ είδε μια ευκαιρία να φέρνει ηρωίνη απ' την Ασία.
Το σχέδιο του Φρανκ; Να παρακάμψει τον Γαλλικό Σύνδεσμο
και να κάνει οδό εφοδιασμού απ' την Άπω Ανατολή.
Για καλή του τύχη, είχε ήδη γνωριμίες.
Ο ξάδερφός του, ονόματι Άικ Άτκινσον,
ήταν απόστρατος λοχίας στην Ασία.
Εκείνος τον έφερε σε επαφή με τους καλλιεργητές παπαρούνας.
Μα όταν σκέφτεσαι να ανοιχτείς επιχειρηματικά,
πρέπει να κοιτάξεις πριν κάνεις το άλμα.
Ο Φρανκ πάει στην Μπανγκόκ για να συναντήσει τον Άικ,
ο οποίος τον συστήνει στον προμηθευτή του.
Κάποιον που ο Φρανκ αποκαλεί 007, για προφανείς λόγους.
Ο 007 προτίθεται να πουλήσει στον Φρανκ 200 κιλά ηρωίνη
για περίπου ένα εκατομμύριο,
περίπου ένα δέκατο απ' όσο θα χρέωνε η μαφία.
Ο Φρανκ συμφωνεί με χαρά
και βρίσκει έναν στρατιωτικό για να μεταφέρει το φορτίο.
Ίσως είναι η αρχή μιας υπέροχης σχέσης.
Αλλά ο Φρανκ πρέπει να βεβαιωθεί ότι η επιχείρηση του 007 θα αντεπεξέλθει.
Πάει ο ίδιος στη ζούγκλα της Ταϊλάνδης,
περπατώντας μέρες στην αποπνικτική ζέστη…
ώσπου φτάνει επιτέλους στη γη της Επαγγελίας.
Εντυπωσιάζεται τόσο, που αγοράζει κι άλλο προϊόν.
Αλλά στην επιστροφή βρήκε εμπόδια.
Ληστές.
Ο Φρανκ πολεμά μαζί με τους οδηγούς.
Όταν τελειώνει το πιστολίδι, οι ληστές είναι νεκροί.
Ο στόχος του Φρανκ για άμεσο εφοδιασμό ηρωίνης, όμως,
ζει και βασιλεύει.
Πήγα. Πήρα το φορτίο.
Γύρισα. Τα υπόλοιπα είναι γνωστά.
Ακόμα κι αν εξασφαλίσεις άμεσο εφοδιασμό,
δεν θα γίνεις αρχιμαφιόζος χωρίς καλές πωλήσεις.
Πώς θα κάνεις ανάρπαστο το εμπόρευμα;
ΤΑΚΤΙΚΗ ΜΟΝΟΠΩΛΗΣΕ ΤΗΝ ΑΓΟΡΑ
Όταν ο όγκος των πωλήσεων είναι μικρότερος του δυνατού,
όποιος κι αν είναι ο λόγος, έχετε πρόβλημα.
Η λύση του εγχειριδίου γι' αυτό το δίλημμα;
Κάνε μονοπώλιο.
Όταν μονοπωλείς την αγορά, έχεις τον έλεγχό της.
Μπορείς να χρεώσεις ό,τι γουστάρεις.
Γι' αυτούς πέτυχε σίγουρα.
Ο αρχιμαφιόζος Ίνοκ Τζόνσον, μέσω πολιτικών διασυνδέσεων,
ήλεγχε κάθε παράνομη δραστηριότητα στο Ατλάντικ Σίτι στην ποτοαπαγόρευση.
Έβγαζε μισό εκατομμύριο ετησίως,
σημερινά εννιά εκατομμύρια,
από το παράνομο αλκοόλ, την πορνεία και τον τζόγο.
Ο Νικοντίμο Σκάρφο μονοπώλησε την αγορά μεθαμφεταμίνης της Φιλαδέλφειας
κάνοντας εισαγωγή και διανομή 450 λίτρων φαινυλοπροπανόνης.
Αρκετή για την παρασκευή μισού τόνου μεθαμφεταμίνης.
Η Τσενγκ Τσούι Πινγκ, γνωστή ως Αδερφή Πινγκ,
έβγαλε 40 εκατομμύρια δολάρια σε δύο δεκαετίες
έχοντας το μονοπώλιο στη λαθραία διακίνηση μεταναστών
απ' την Κίνα στις ΗΠΑ,
που της χάρισε το παρατσούκλι "Μητέρα όλων των Διακινητών".
Μα ο Λούκας ήθελε να εξυπηρετήσει
ένα μεγαλύτερο καταναλωτικό κοινό.
Το 50% των ηρωινομανών ζει στη Νέα Υόρκη.
Και το 80% εξ αυτών ζει εδώ, στο Χάρλεμ.
Δεν υπήρχε θέμα ζήτησης,
αλλά πώς θα βεβαιωθείς ότι θα απευθύνονται μόνο σ' εσένα;
Όλα ξεκινάνε από το μάρκετινγκ.
Όπως σε κάθε επιχείρηση, δίνεις όνομα στο προϊόν.
Θες ο κόσμος να ψάχνει τη φίρμα σου. Και φροντίζεις να 'ναι καλή.
Και το όνομα να τραβάει την προσοχή.
Να ο ανταγωνισμός του Φρανκ.
Κάποια τα αναγνωρίζω. Να τα διαβάσω όλα;
Εντάξει.
Φονική Μηχανή.
Ίσως Μοιραία.
Επιλογή Γνώστη. Μπάζα του Χάρλεμ.
Τη Γαμήσαμε.
Γαμήσι.
Δεν το Χορταίνω το Ρημάδι.
-Ρεβάνς. -Παραμύθα.
Το Καλό το Πράμα.
Μαντζούνι.
Σωστή Υπερβολική Δόση.
Ληγμένα.
Αντίποινα.
Πράσινη Ταινία, Κόκκινη Ταινία.
Δεν τους έλειπε η φαντασία.
Αλλά δεν γίνεται δουλειά μόνο με το έξυπνο μάρκετινγκ.
Το περιεχόμενο είναι αυτό που μετράει.
Ο Φρανκ την είπε "Μπλε Μαγεία",
κι ήταν η καλύτερη ηρωίνη που υπήρχε.
Η μυστική του σος;
Η ηρωίνη που πωλούνταν τότε
είχε καθαρότητα 1-3%.
Αλλά ο Λούκας έβαλε πρώτο τον πελάτη.
Ανέβασε το επίπεδο καθαρότητας στο 5-7%.
Καλύτερη μαστούρα.
Μπορείς να αγοράσεις Ford, μπορείς να αγοράσεις Cadillac.
Εγώ προτιμώ την Cadillac, αυτό πουλούσε ο Φρανκ.
Κι όταν πουλάς προϊόν ανώτερης ποιότητας κι ίσως και θανατηφόρο,
είναι απαραίτητος ο ποιοτικός έλεγχος.
Ο Φρανκ έβαλε τη γραμμή παραγωγής στα χέρια ειδικού.
Στην ιδιοφυΐα που αποκαλούσε "Κοκκινομάλλα".
Κάθε παραλαβή φορτίου απ' την Ασία
την πάει στην Κοκκινομάλλα,
η οποία την κόβει με επιπλέον ουσίες.
Με την αύξηση της ζήτησης, ο Φρανκ παίρνει προσωπικό
κι αναγκάζει τις νέες υπαλλήλους να φοράνε ειδική στολή
για λόγους διαφάνειας.
Για να μην εντοπίζεται,
η επιχείρηση αλλάζει συχνά τοποθεσία.
Λέγεται ότι συχνά πλήρωνε αστυνομικούς για να γίνεται η δουλειά στο σπίτι τους.
Αλλά για να μονοπωλήσει την αγορά, χρειαζόταν κάτι άλλο.
Ακλόνητη στρατηγική λιανικού εμπορίου.
Μελετώντας την αστυνομία, ο Φρανκ παρατηρεί ένα μοτίβο.
ΑΣΤΥΝΟΜΙΚΟ ΤΜΗΜΑ
Η πρωινή βάρδια φεύγει κάθε μέρα στις 4:00 μ.μ.
Αλλά η νυχτερινή βάρδια αναλαμβάνει στις 5:00.
Ο Φρανκ δίνει εντολή να βγαίνουν οι έμποροι
αυτήν τη "χρυσή ώρα"…
ενώ ο ίδιος παρακολουθεί την εξυπηρέτηση πελατών της ομάδας
τριγυρνώντας μυστικά στο Χάρλεμ.
Αν κάνει κάποιος λάθος, γίνεται χαμός.
Αλλά όταν το προϊόν πουλάει τόσο καλά,
συχνά απλώς αράζεις και το απολαμβάνεις.
Με ένα κορυφαίο προϊόν και φοβερή διανομή,
ο Φρανκ είχε στο χέρι το εμπόριο ηρωίνης του Χάρλεμ.
Και ποιος δεν θα ήθελε πια να απολαύσει τους καρπούς;
Αλλά πριν αρχίσεις να σκορπίζεις χρήμα,
δώσε προσοχή στο επόμενο μάθημα.
ΤΑΚΤΙΚΗ ΞΕΠΛΥΝΕ ΤΟ ΧΡΗΜΑ
Όταν πουλάς ναρκωτικά,
δεν πληρώνεσαι με τραπεζική κατάθεση.
Προτιμούνται μετρητά στην παράνομη δραστηριότητα.
Δεν αφήνουν ίχνη.
Αλλά όταν ρέει το μετρητό, μπορεί να υπάρχει θέμα.
Έβγαζαν πολύ χρήμα, ήταν απίστευτο.
Τύποι σαν τον Φρανκ Λούκας
είχαν εκατοντάδες χιλιάδες σε χαρτονομίσματα των 20,
των δέκα και των πέντε.
Είναι ογκώδη στη μεταφορά, είναι δύσκολα στο μέτρημα.
Και θα κινήσεις κι υποψίες στην τράπεζα
που έχεις τόσα μετρητά ενώ όλοι πληρώνονται με επιταγές.
Κι όχι μόνο αυτά.
Όλοι, ακόμα κι οι αρχιμαφιόζοι
πρέπει να αποδείξουν το πόθεν έσχες.
Αν ζεις σε έπαυλη, έχεις Porsche,
αλλά, όταν έρχεται η ώρα της δήλωσης,
λες ότι βγάζεις 12.000 τον χρόνο ως ταχυδρόμος,
δεν κολλάει.
Γι' αυτό οι θεοί του εγκλήματος εφηύραν
το ξέπλυμα χρήματος.
Έτοιμος να κάνεις το βρόμικο χρήμα πεντακάθαρο μετρητό;
Αν και ποικίλουν οι τεχνικές, τα βασικά βήματα είναι ίδια.
Βήμα πρώτο. Τοποθέτηση.
Φτιάξε νόμιμη επιχείρηση,
βάζε στον λογαριασμό της τα παράνομα κέρδη σου,
όπως ένα πλυντήριο αυτοκινήτων ή ένα στριπτιτζάδικο.
Βήμα δεύτερο. Διαστρωμάτωση.
Με περίπλοκες συναλλαγές, διαχώρισε το χρήμα απ' την παράνομη πηγή.
Για παράδειγμα, αγόρασε χρυσό.
Πούλα τον.
Μετάφερε τα λεφτά από έναν διεθνή λογαριασμό σε έναν άλλον
για να εντοπίζονται πιο δύσκολα.
Ή διοχέτευσε τα κέρδη στην αγορά πολυτελών αμαξιών, κοσμημάτων, σπιτιών.
Και πούλα τα πάλι.
Κι έτσι φτάνουμε στο τρίτο βήμα.
Στην ενσωμάτωση.
Επένδυσε το φρεσκοπλυμένο χρήμα στο νόμιμο οικονομικό σύστημα,
για να παραπλανήσεις τον εφοριακό.
Ορίστε! Το βρόμικο χρήμα απ' τα ναρκωτικά είναι πλέον πεντακάθαρο.
Ακούγεται εύκολο,
αλλά το δύσκολο στο ξέπλυμα είναι ότι δεν μπορείς να το κάνεις μόνος.
Ο Φρανκ ήξερε τους πάντες στη Νέα Υόρκη.
Οπότε, είχε διασυνδέσεις για το ξέπλυμα.
Γνώριζε ανώτερο στέλεχος στην Chemical Bank.
Εκείνος έλεγε στους ταμίες να τον φροντίζουν.
Κι αν τον φρόντιζαν, λέει!
Μετρούσαν εκατοντάδες χιλιάδες δολάρια
σε χαρτονομίσματα μικρής αξίας.
Κι ο υπάλληλος δεν έκανε ερωτήσεις,
απλώς τα άλλαζε σε χαρτονομίσματα των 100.
Σαν σωστός αρχιμαφιόζος, επένδυε το ξεπλυμένο χρήμα
σε νόμιμες επιχειρήσεις που απέφεραν φόρους.
Ήλεγχε ένα ολόκληρο τετράγωνο στο Χάρλεμ.
Είχε ένα κλαμπ, κάνα δυο καταστήματα.
Είχε κτίρια γραφείων σε μέρη όπως το Ντιτρόιτ
και σε άλλα σημεία της Νέας Υόρκης. Ένα ράντσο στη Βόρεια Καρολίνα.
Αγόρασε 16 τετραγωνικά χιλιόμετρα γης, τριακόσια βοοειδή.
Είχε έναν ταύρο αξίας 100.000 δολαρίων.
Μεγάλο ταύρο.
Μιλάμε για τεράστιο.
Με το διαφοροποιημένο πορτφόλιό του έφτασε ως την υψηλή κοινωνία.
Ήξερε τις διασημότητες της εποχής. Πυγμάχους, τον Τζο Λούις, αρτίστες.
Ήταν κι ο ίδιος διασημότητα,
παρ' όλο που έκανε κάτι πολύ παράνομο και λάθος.
Ήμουν σ' ένα μπαρ μια φορά.
Μου λέει "Σ' αρέσει ο Τζέιμς Μπράουν;" Λέω "Ναι".
Άρχισε να παίζει η μουσική, μπήκε ο Τζέιμς Μπράουν
και μ' έπιασε απ' το χέρι για να χορέψουμε. Έμεινα!
Χάρη στην τεχνογνωσία του Φρανκ στο ξέπλυμα χρήματος,
ο ίδιος και τα αδέρφια του ζούσαν σαν ευγενείς του Χάρλεμ.
Όλα είναι λεφτά στην Αμερική.
Όλα είναι λεφτά.
Όταν το βασικό σου προϊόν είναι η καλής ποιότητας ηρωίνη,
οι ευτυχισμένες μέρες μάλλον δεν θα κρατήσουν για πάντα.
Άρχισε να πεθαίνει πολύς κόσμος, κι η κυβέρνηση άρχισε να ξυπνά.
ΡΙΤΣΑΡΝΤ ΝΙΞΟΝ
Ο υπ' αριθμόν ένα δημόσιος κίνδυνός μας στις ΗΠΑ είναι η κατάχρηση ναρκωτικών.
Σε τέτοιες εποχές, πώς συνεχίζεις το επιχειρηματικό πλάνο;
Η εταιρεία υπέστη σοβαρή ζημιά σε παραγωγικότητα κι ανθρώπινες σχέσεις.
Πρέπει να επιδιορθωθούν και τα δύο ταχύτατα.
ΤΑΚΤΙΚΗ ΠΡΟΣΤΑΤΕΨΕ ΤΑ ΚΕΡΔΗ ΣΟΥ
Αν θες να αντέξει η επιχείρησή σου,
η στρατηγική σου πρέπει να προσαρμόζεται σε κάθε συνθήκη της αγοράς.
Το 1971, ο Νίξον επινόησε τον όρο "πόλεμος κατά των ναρκωτικών".
Και στη Νέα Υόρκη αυτός ο πόλεμος μαινόταν.
Οπότε, ήταν σημαντικό για την Αστυνομία της Νέας Υόρκης
να δείξει ότι μπορούσε να φέρει αποτέλεσμα βάζοντάς τα με τους εμπόρους.
Ο Φρανκ αντιμετώπισε το πρόβλημα με πολύπλευρη προσέγγιση.
Ξεκίνησε εκστρατεία δημοσίων σχέσεων.
Σκέφτηκε ότι αν βοηθούσε την κοινότητα,
θα προστάτευε αποτελεσματικά τον ίδιο και την επιχείρησή του.
Δάνειζε χρήματα. Αδιαφορούσε για το αν θα τα έπαιρνε πίσω.
Φρόντιζε τους άλλους.
Κρατούσε μια κοινότητα με το μέρος του.
Φρόντισε και μια ακόμα πιο σημαντική πληθυσμιακή ομάδα.
Τους αστυνομικούς.
Ο Φρανκ ξόδεψε πολλά χρήματα στη δωροδοκία αστυνομικών.
Όταν δωροδοκείς την αστυνομία,
μπορείς να κυκλοφορείς στους δρόμους χωρίς να φοβάσαι τη σύλληψη.
Μπορείς να παραλαμβάνεις ναρκωτικά
χωρίς να σ' το απαγορεύει η αστυνομία.
Αλλά όπως ανακαλύπτουν πολλοί αρχιμαφιόζοι,
η γενναιοδωρία μπορεί να προκαλέσει την απληστία της αστυνομίας.
Αρχές της δεκαετίας του '70, ο Λούκας κι η οικογένεια έμεναν στα προάστια.
Αλλά όταν ζεις στο έγκλημα, η δουλειά σε ακολουθεί στο σπίτι.
Ανεπιθύμητος επισκέπτης για τον Φρανκ.
Ένας διεφθαρμένος αστυνομικός, τον οποίον αποκαλεί "Φατσούλα".
Απαιτεί 10.000 δολάρια μετρητά τον μήνα απ' τον Φρανκ.
Αλλιώς, θα του κλείσει την επιχείρηση.
Ο Φρανκ δεν έχει επιλογή.
Οπότε, πληρώνει.
Μα όσο ο Φρανκ προσπαθεί να ξεφορτωθεί τον Φατσούλα,
έχει να αντιμετωπίσει ακόμη μεγαλύτερη απειλή απ' τη Δίωξη Ναρκωτικών.
Πράκτορες δούλευαν αδιάκοπα
μαζεύοντας πληροφορίες για την επιχείρησή του.
Κι όταν μίλησε ένας πληροφοριοδότης…
του την έπεσαν άσχημα.
Μπορώ να σας πω
πως όταν πήγαν να τον συλλάβουν,
η σύζυγός του πέταξε απ' το παράθυρο πολλούς σάκους γυμναστηρίου.
Και μέσα ήταν πάνω από 500.000 δολάρια σε χαρτονομίσματα μικρής αξίας.
Ήταν χρήματα που μάζευε
για να πάει να αγοράσει 100 κιλά ηρωίνη απ' την Ταϊλάνδη.
Δυστυχώς, δεν πήγε ποτέ.
Ο Φρανκ δικάστηκε με κατηγορίες για διακίνηση ναρκωτικών.
Κρίθηκε ένοχος και καταδικάστηκε σε 70 χρόνια φυλακή.
Αλλά ο αρχιμαφιόζος του Χάρλεμ έκανε τότε μια τελευταία συναλλαγή.
Ο Φρανκ πήρε την επιχειρηματική απόφαση
να συνεργαστεί για μείωση ποινής.
Ως επιχειρηματίας που προσέχει τον εαυτό του,
πήρε τη σωστή απόφαση για τον ίδιο.
Ακόμα κι αν κατέδωσε τον ίδιο του τον αδερφό.
Δεν καταδίδεις ποτέ.
Εκείνος το έκανε.
Τέτοια προδοσία δύσκολα μπορείς να τη διαχειριστείς.
Δύσκολα. Αν το έκανε άλλος,
θα ήταν πιο εύκολο. Αλλά ο αδερφός σου; Το ίδιο σου το αίμα;
Σε πληγώνει πολύ.
Ακόμα και σήμερα πονάει.
Τι να πω; Είναι απλώς δουλειά.
Με την ιδιοφυΐα στη μεγιστοποίηση κερδών έβγαλε εκατομμύρια,
αλλά στην κορυφή διατηρήθηκε μόνο επτά χρόνια.
Αν θες η δική σου φλόγα να καίει λαμπρά και για πολύ,
συνέχισε να μελετάς το εγχειρίδιο
κι ακολούθα τον επόμενο εγκληματικό τιτάνα,
τον Σικελό αρχιμαφιόζο των αρχιμαφιόζων, τον Σαλβατόρε Ριίνα, το Κτήνος.
Το μυστικό της θρυλικής του κυριαρχίας στον υπόκοσμο;
Η απόλυτη αδιαφορία για την ανθρώπινη ζωή.
Είσαι έτοιμος να αμολήσεις το κτήνος που κρύβεις μέσα σου;
Υποτιτλισμός: Νότα Μουζάκη